

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ILIJA**

**Općinsko vijeće**

KLASA: 363-01/16-03/01

URBROJ: 2186/08-16-01

Sveti Ilija, 15.12.2016.

Na temelju članka 4. stavak 3. Zakona o komunalnom gospodarstvu („Narodne Novine“ broj: 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15) i članka 30. Statuta Općine Sveti Ilija (»Službeni vjesnik Varaždinske županije« broj: 25/13 i 48/13) Općinsko vijeće Općine Sveti Ilija na 19. sjednici održanoj dana 15.12.2016. godine donosi

**ODLUKU**

**o prihvaćanju zahtjeva Općine Beretinec o povjeravanju koncesije za obavljanje dimnjačarskih poslova na području Općine Beretinec**

**Članak 1.**

Općinsko vijeće Općine Sveti Ilija konstatira da je Općina Beretinec dostavila zahtjev kojim traži da Općina Sveti Ilija povjeri koncesiju za obavljanje dimnjačarskih poslova za područje Općine Beretinec.

**Članak 2.**

Općinsko vijeće Općine Sveti Ilija prihvaća zahtjev, odnosno obavljanje komunalne djelatnosti obavljanja dimnjačarskih poslova na području Općine Beretinec, uz sljedeće uvjete:

- da se ugovor zaključi na razdoblje do 1 godine,

- da poslove obavlja društvo Dimnjačarstvo Valjak d.o.o. iz Črešnjeva, a kojem je Općina Sveti Ilija povjerila posao obavljanja dimnjačarskih poslova temeljem Ugovora o koncesiji,

- Ugovorom o povjeravanju poslova obavljanja komunalne djelatnosti dimnjačarskih poslova Općina Sveti Ilija i Općina Beretinec će urediti sve međusobne odnose relevantne za preuzimanje i obavljanje povjerenih poslova,

- Općina Sveti Ilija ne odgovara Općini Beretinec za bilo koju štetu koju pružanjem usluga prouzroči koncesionar Dimnjačarstvo Valjak d.o.o. Črešnjevo.

- Općina Sveti Ilija od Općine Beretinec ne traži nikakvu naknadu za preuzimanje povjerenih poslova niti Općina Sveti Ilija preuzima bilo kakve financijske obveze prema Općini Beretinec u svezi s preuzimanjem povjerenih poslova, odnosno obavljanja istih.

**Članak 3.**

Ukoliko Općina Beretinec donese Odluku o povjeravanju Općini Sveti Ilija komunalne djelatnosti obavljanja dimnjačarskih poslova te istom Odlukom prihvati uvjete iz prethodne točke, ovlašćuje se Općinski načelnik Općine Sveti Ilija da potpiše ugovor o povjeravanju poslova obavljanja komunalne djelatnosti dimnjačarskih poslova na području Općine Beretinec.

**Članak 4.**

Ova Odluka stupa na snagu osmog dana od dana objave u »Službenom vjesniku Varaždinske županije«

Predsjednik Općinskog vijeća

Zdravko Ostroški, dipl. ing.